الصفحه دى يتيمه, حاول تضيفلها لينك فى صفحات تانيه متعلقه بيها. الدكتورة هاجر سعد الدين اعلامية مصرية . اتولدت هاجر سعد الدين فى مدينة شبين الكوم بمحافظة المنوفيه فى مصر ، وخدت شهادة الليسانس فى الدراسات الاسلامية والعربية من كلية البنات بجامعة الأزهر سنة 1967 ، وبعد كده خدت شهادة الماجستير فى الفقه بتقدير عام ممتاز من نفس الكلية سنة 1978 وكان موضوع الرسالة هو (فقه عمر بن الخطاب) ، وكمان خدت شهادة الدكتوراه فى الفقه سنة 1990 بتقدير عام ممتاز مع مرتبة الشرف الاولى وكان موضوع الرسالة هو (حقوق الزوجة المادية والأدبية الناشئة عن عقد الزواج) . ابتدت هاجر سعد الدين شغلها فى مجال الاعلام يوم 15 ابريل 1968 ، وفى سنة 1977 بدأت فى تقديم البرامج ، وفى سنة 1987 اتولت ادارة البرامج الدينية بشبكة البرنامج العام ، وفى سنة 1995 اتولت منصب المدير العام لبرامج العيلة والمجتمع الاسلامى بشبكة القرآن الكريم . وفى يوم 4 سبتمبر 1996 اترقت لمنصب نائب رئيس شبكة القرآن الكريم ، ثم اترقت لمنصب رئيس شبكة القرآن الكريم من يوم 7 سبتمبر 1998 لغاية يوم 9 نوفمبر 2006 .